Downloaded from YTS.MX
‎(ผลงานซีรีส์สารคดีจาก NETFLIX)
Official YIFY movies site: YTS.MX
‎(ไอร์แลนด์เหนือปี 1975)
‎ปัญหาไอร์แลนด์ในไอร์แลนด์เหนือ ‎คือ 30 ปีแห่งความขัดแย้ง
‎และในช่วงเวลานั้น ประมาณ 3,700 คนถูกฆ่า
‎และมีผู้ที่ได้รับบาดเจ็บมากกว่า 40,000 คน
‎ผลของทั้งหมดนี้คือวัยรุ่นทุกคนในรุ่นนั้น
‎โตขึ้นโดยไม่มีช่องทาง ‎สำหรับการมีปฏิสัมพันธ์กับสังคม
‎ที่เด็กสามารถคาดหวังได้ในที่อื่นๆ
‎ด้วยเหตุนี้มันจึงสำคัญเป็นอย่างยิ่ง ‎เมื่อความบันเทิงในรูปแบบหนึ่งอยู่รอด
‎ตอนนี้ห้องเต้นรำหลายห้องอาจจะต้องปิดตัวลง
‎และนั่นเป็นเพราะสิ่งที่เกิดขึ้น ‎กับวงดนตรีที่โด่งดังที่สุดในไอร์แลนด์
‎วงนั้นทำให้ห้องเต้นรำทุกห้องเต็มได้ ‎ไม่ว่าจะทางเหนือหรือทางใต้ของชายแดน
‎วงนั้นมีชื่อว่าไมอามีโชว์แบนด์
‎ไมอามีโชว์แบนด์เป็นวงที่ดังที่สุดของไอร์แลนด์
‎บ่อยครั้งเราไม่ได้ยินตัวเองเล่นดนตรีครับ
‎มีแต่เสียงกรี๊ดเต็มไปหมด
‎คุณแทรกตัวเข้าไป คุณไม่สน
‎ความเจ็บปวดที่คุณเจอ ‎คุณยืนด้วยเท้าข้างเดียวทันทีที่คุณถึงที่นั่น
‎พวกเขาคือซูเปอร์สตาร์ของเรา
‎ผมมีความสุขมากครับ
‎ผมอยู่นี่แล้วครับ ‎หัวหน้าวงดนตรีที่ดีที่สุดในโลกวงหนึ่ง
‎เดอะบีเทิลส์ของไอร์แลนด์
‎(โชว์แบนด์ติดกับดักฆาตกรรม)
‎ผมช็อกและเสียใจมากครับ
‎ทำไมถึงมีคนอยากทำร้ายวงไมอามี
‎ทุกคนรักดนตรี
‎โลกของวงที่เล่นเพลงคัฟเวอร์ ‎ไม่เคยเหมือนเดิมอีก
‎ดนตรีได้ตายไปในคืนที่วงไมอามีเสียชีวิต
‎คุณคิดว่าการลอบสังหารวงไมอามีโชว์แบนด์ ‎เกิดขึ้นโดยไม่ได้เจาะจงมั้ยครับ
‎ผมไม่คิดว่ามันเกิดขึ้นโดยไม่ได้เจาะจง ‎ผมว่าพวกเขาถูกเลือกให้โดนยิงตาย
‎มันทำให้คนที่นี่ช็อกมาก
‎ผมมุ่งมั่นที่จะหาให้ได้ว่าใคร ‎คือคนฆ่าวงไมอามีโชว์แบนด์
‎แม้ว่าจะต้องไปถึงคนระดับสูงสุด ‎ของรัฐบาลอังกฤษ
‎มันนานกว่า 40 ปีแล้ว ‎แต่ในที่สุดเราก็กำลังเข้าใกล้ความจริงเรื่อยๆ
‎ผมเกิดและโตในเซาท์ทิปเปอร์แรรี ‎ซึ่งอยู่ในสาธารณรัฐไอร์แลนด์
‎อยู่ไกลลงไปทางใต้ของที่ที่ ‎ปัญหาไอร์แลนด์เกิดขึ้นในไอร์แลนด์เหนือ
‎ซึ่งเป็นส่วนหนึ่งของสหราชอาณาจักร
‎พ่อผมชาตินิยมสูง
‎พ่อผมอยากเห็นไอร์แลนด์ ‎ที่ผนึกเป็นแผ่นดินเดียวกัน
‎ผมหมายถึง นั่นคือสิ่งที่ชาวไอริชต้องการ
‎แต่ก็ไม่ได้มีความเกลียดชังอะไร ‎ไม่ได้มีความไม่ชอบอังกฤษแต่อย่างใด
‎พ่อผมอาสาสมัคร
‎เป็นทหารของกองทัพสหราชอาณาจักร ‎ตอนสงครามโลกครั้งที่สองเริ่มขึ้น
‎ผมถูกเลี้ยงมาพร้อมกับความเคารพ ‎ต่อชุดเครื่องแบบ
‎พวกเขาเป็นสัญลักษณ์ของทุกอย่างที่ดี
‎ผมไม่เคยสงสัย...
‎ในรัฐไอริชหรือสงสัยในรัฐสหราชอาณาจักร
‎ผมไม่รู้อะไรเลยเกี่ยวกับการเมือง
‎พ่อแม่ผม พวกเขาเห็นว่าการเมือง...
‎ทำอะไรได้บ้าง ดังนั้น...
‎พวกเขาจึงดีใจมาก ‎ตอนผมตัดสินใจเล่นเครื่องดนตรี
‎และอุทิศชีวิตของผมให้กับมัน
‎- หวัดดี เพื่อน ‎- ยินดีที่ได้รู้จัก
‎สบายดีมั้ย
‎ในช่วงปี 1962 1963 เดอะบีเทิลส์ดังไปทั่วโลก
‎ผมได้ยินเพลง "เลิฟ มี ดู" ในวิทยุ
‎ตอนอายุได้ 11 ปี ผมตัดสินใจ ‎ร่วมวงเดอะบีเทิลส์ ง่ายๆ อย่างนั้นเลยครับ
‎แล้ววันหนึ่งชายหนุ่มคนนี้ก็ถามผม
‎ว่าผมสนใจเล่นกีตาร์เบสให้วงเขามั้ย
‎ผมไม่เคยเล่นกีตาร์เบสเลย
‎แต่ผมคิดว่า "ถ้ามันดีพอ ‎สำหรับพอล แม็กคาร์ตนีย์ มันก็ดีพอสำหรับฉัน"
‎และนาทีที่ผมจับมัน
‎เหมือนมีคนเอาผมไปเสียบกับเต้าเสียบเลยครับ
‎ผมเล่นจนนิ้วผมพองเป็นก้อนโต
‎และผมก็เริ่มเล่นเก่งขึ้นและเข้าใจมันมากขึ้น
‎นั่นคือจุดเริ่มต้นดนตรีของผม
‎ผมก้าวขึ้นมาไวมาก
‎แต่ตอนนั้นความขัดแย้งในไอร์แลนด์ ‎รุนแรงมากครับ
‎(ไอร์แลนด์เหนือปี 1973)
‎ไปประจำที่ปืนใหญ่ของตัวเอง!
‎มีระเบิดมากขึ้นในไอร์แลนด์เหนือ ทำให้เกิด ‎เศษหินเศษปูนที่ตอนนี้เราคุ้นตากันเป็นอย่างมาก
‎ความสงบจะไม่มีวันเกิดขึ้น ‎จนกว่าคนเหล่านี้จะตระหนัก
‎ว่าไอร์แลนด์เหนือ ‎คือส่วนหนึ่งของสหราชอาณาจักร
‎และมันจะเป็นเช่นนั้นต่อไป
‎สมาชิกสหภาพทางเหนือ ‎ซึ่งส่วนใหญ่เป็นโปรเตสแตนต์
‎ต้องการให้ไอร์แลนด์เหนือ ‎เป็นส่วนหนึ่งของอังกฤษต่อไป
‎ส่วนผู้นิยมลัทธิชาตินิยมซึ่งส่วนใหญ่เป็นคาทอลิก ‎ต้องการให้ไอร์แลนด์ผนึกเป็นแผ่นดินเดียวกัน
‎(ไอร์แลนด์สำหรับคนไอริช)
‎ไม่มีทางที่จะมีมิตรภาพระหว่างโปรเตสแตนต์ ‎กับคาทอลิกอีกหรอกค่ะ
‎มีความขมขื่น
‎กลุ่มกองกำลังกึ่งทหารที่มีกำลังมากที่สุด ‎อยู่ฝั่งผู้ภักดี ยูวีเอฟ
‎หรือกองกำลังอาสาอัลสเตอร์
‎ส่วนฝั่งสาธารณรัฐมีขบวนการไออาร์เอ
‎กองทัพสาธารณรัฐไอร์แลนด์
‎(การทิ้งระเบิดของไออาร์เอ เบลฟาสต์)
‎ในขณะที่การก่อการร้ายโดยกองกำลังกึ่งทหาร ‎จากทั้งสองฝั่งรุนแรงขึ้น
‎คนที่ได้รับบาดเจ็บส่วนใหญ่เป็นพลเรือน
‎แต่ในขณะเดียวกับที่สิ่งนี้กำลังเกิดขึ้น
‎วงแนวโชว์แบนด์กำลังโด่งดังมากในไอร์แลนด์
‎ทั้งทางเหนือและทางใต้
‎โชว์แบนด์ร้องคัฟเวอร์เพลงที่กำลังดังในตอนนั้น
‎ทุกเพลงที่คุณจะเต้นได้
‎โลกของโชว์แบนด์วิเศษมากค่ะ
‎เพราะผู้คนอยู่ในช่วงของปัญหาไอร์แลนด์ ‎และมันคือการปลดปล่อยสำหรับพวกเขาค่ะ
‎การแต่งตัวและไปดูวงโชว์แบนด์คือการบำบัดค่ะ
‎ตอนนั้นมีโชว์แบนด์หลายวงครับ
‎แต่การแสดงที่ใหญ่ที่สุดในประเทศคือ ‎ไมอามีโชว์แบนด์
‎ผมต้องไปออดิชั่น
‎แต่ผมมั่นใจเลยว่าผมจะแค่เดินขึ้นไป ‎แล้วก็ได้งานเลย
‎ผมมั่นใจขนาดนั้นเลยครับ
‎(ฟราน โอทูล นักร้องนำวงไมอามีโชว์แบนด์)
‎ฉันจำนักร้องนำของพวกเขาได้ ฟราน โอทูล ‎เพราะเขาคือคนที่โด่งดังและเป็นสัญลักษณ์
‎ผู้หญิงทุกคนตกหลุมรักเขา
‎ผู้หญิงมีรูปฟรานอยู่ในห้องนอนของพวกเธอ ‎ทุกอย่างในทำนองนั้น
‎ที่จริงแล้วครั้งหนึ่งเคยกล่าวกันว่าเขาเป็น ‎นักร้องแนวโซลที่ยิ่งใหญ่ที่สุดของไอร์แลนด์
‎เขาเก่งขนาดนั้นเลยครับ
‎การแสดงนี้ชื่อว่าผมกับดนตรีของผม
‎มันเกี่ยวกับเพลงที่ผมเขียนกับเพื่อนผม ‎ที่ชื่อเดส ลี
‎เดสเป็นหัวหน้าวงครับ
‎และชอบการแต่งเพลงมาก ‎เขาเป็นคู่หูแต่งเพลงของฟราน
‎เรานอน...
‎ดื่ม และกินดนตรี
‎เครื่องดนตรีที่ผมเล่นเป็นหลักคือแซกโซโฟน
‎ไบรอัน‎ ‎แม็คคอยเป็นที่นับหน้าถือตาเป็นอย่างมาก ‎ในวงการดนตรี
‎เป็นนักเป่าทรัมเป็ตที่มากฝีมือและรักครอบครัว ‎ลูก และสุนัขของเขามาก
‎เรย์ มิลลาร์เป็นมือกลองครับ
‎เขาเป็นคนที่อยู่ด้วยแล้วสนุกมากครับ ‎และนั่นก็สื่อออกมาในการตีกลองของเขา
‎และมือกีตาร์ของเรา โทนี่ เกราที ‎ซึ่งเป็นนักดนตรีที่มีพรสวรรค์มาก
‎เราสนิทกันเร็วมากครับ
‎เขามองมาที่ผมแล้วเราก็ยิ้มให้กัน
‎และเราก็ใส่สิ่งที่พิเศษเพิ่มลงไปในดนตรี ‎คล้ายๆ โทรจิตครับ
‎เราทุกคนอยู่ในสาธารณรัฐ ในดับลิน
‎แต่เราเป็นวงที่ดังมากในไอร์แลนด์เหนือ
‎มีการกระทำที่รุนแรงที่แย่มากๆ เกิดขึ้น
‎แต่ตลอดที่มีการฆ่ากันและความโกลาหลเกิดขึ้น
‎เราดังเท่ากันในทั้งสองฝั่งของชายแดน
‎ทั้งเหนือและใต้‎ ‎ผู้ชมหลายกลุ่มผสมกันไป
‎คุณมองไปที่ผู้ชม และ...
‎คุณบอกไม่ได้ว่าใครคือคาทอลิก ‎ใครคือโปรเตสแตนต์
‎พวกเขาทุกคนเหมือนกันหมด ‎พวกเขาพูดภาษาเดียวกัน
‎ตอนนั้น
‎จริงๆ แล้วผมไม่รู้
‎ว่าใครในวงนับถือศาสนาอะไรบ้าง
‎เรย์ มิลลาร์กับไบรอัน แม็คคอย
‎มาจากทางเหนือและนับถือโปรเตสแตนต์ ‎ที่เหลือนับถือคาทอลิกครับ
‎ไม่เคยมีประเด็นศาสนาหรือการเมือง
‎เรื่องเดียวที่เราคุยกันในวงคือ...
‎"คนนี้เล่นได้ดีแค่ไหน"
‎แค่นั้นครับ นั่นคือศาสนาของเรา ซึ่งก็คือดนตรี
‎เช่นเดียวกับวงอื่นที่ออกทัวร์เล่นดนตรี
‎เราข้ามพรมแดนไปทางเหนือ ‎เป็นประจำทุกสัปดาห์
‎ผมเชื่อความคิดที่ว่านักดนตรีเป็นอิสระจากสิ่งนั้น
‎ไม่มีวงดนตรีวงไหนเลยได้รับผลกระทบ ‎จากปัญหาของไอร์แลนด์เหนือ
‎ดังนั้น...
‎สิ่งที่เกิดขึ้นกับเราในวันที่ 31 กรกฎาคม ‎เป็นสิ่งที่ช็อกมากครับ
‎สถานที่คือแคสเซิลบอลรูมในแบนบริดจ์
‎แบนบริดจ์อยู่ในไอร์แลนด์เหนือ
‎(เต้นรำ)
‎เรามาจากดับลินซึ่งอยู่ในสาธารณรัฐ
‎เราไปถึงสถานที่แสดง
‎ทุกอย่างปกติดี
‎และในคืนนั้น
‎พวกเขาตะโกนว่า "ปรบมือ! กระทืบเท้า!"
‎เพราะนั่นคือเพลงเบอร์หนึ่งของฟราน
‎ฉันจำท่อน "ปรบมือ! กระทืบเท้า!" ได้ค่ะ
‎เพราะเท้าเราสูงจากพื้นประมาณสามฟุต ‎ตอนเราเต้นท่อนนั้น
‎เราบ้ากันเลยค่ะ ‎เราบ้าเลยตอนพวกเขาเล่นเพลงนั้น
‎เราร้องเพลงสุดท้ายของเราจบ
‎และผู้คนเริ่มตะเบ็งเสียงและตะโกน
‎พวกเขาจะเอาอีก จะเอาอีก จะเอาอีก ‎นั่นคือสิ่งเดียวที่คุณได้ยิน
‎เราออกจากแบนบริดจ์น่าจะประมาณตีสองได้
‎ตอนนี้มีคนห้าคนอยู่ในรถตู้เพราะเรย์ มือกลอง
‎ขึ้นรถตัวเองกลับแอนทริม
‎ภายในเวลาประมาณสิบ สิบห้านาที
‎เราเห็นไฟฉาย
‎โบกให้เราจอด
‎ไบรอันหันหลังมาหาเราแล้วพูดว่า ‎"ทุกคน มีด่านตรวจข้างหน้า"
‎ทันทีที่คุณเข้าไปทางเหนือ ‎มีความเป็นไปได้ว่าคุณจะถูกเจ้าหน้าที่...
‎หยุดรถ
‎คืนนั้น
‎เราถูกขอให้ลงจากรถตู้
‎เราออกจากรถ
‎ลงไปยืนข้างรถตู้
‎ผมเห็นทหารประมาณห้าคน พวกเขาทุกคนมีปืนกล
‎ทหารเป็นมิตรมากครับ ‎พวกเขาพูดเล่นตลกกับเราด้วย
‎แต่มีผู้ชายคนหนึ่งโผล่มาที่นั่น ‎ซึ่งดูเหมือนจะเป็นผู้ควบคุม
‎นาทีที่เขามาถึง ทุกคนก็เป็นมืออาชีพมากขึ้น
‎ตอนที่เขาพูด เขาพูดสำเนียงอังกฤษ ‎ที่แตกต่างชัดเจน ฟังดูเป็นชนชั้นสูง
‎และมีการศึกษา
‎ไม่ใช่สำเนียงไอร์แลนด์เหนือ
‎เวลารถคุณถูกเรียกให้หยุด ‎ตรงด่านตรวจในไอร์แลนด์เหนือ
‎มันไม่ปกติที่จะได้ยินสำเนียงอังกฤษ
‎สำหรับผมเสียงนั้นเด่นกว่าทุกเสียงที่เหลือ
‎ไบรอันสะกิดที่ศอกผม
‎และพูดว่า "เราจะไปจากที่นี่โดยเร็ว ‎นี่คือกองทัพอังกฤษ"
‎ผมรู้สึกปลอดภัย
‎สำหรับผมเครื่องแบบหมายถึงกฎหมาย ‎และความสงบเรียบร้อย
‎พวกเขาอยู่ที่นั่นเพื่อปกป้องเรา
‎แล้วตอนนั้นผมก็ได้ยินทหารทุกนาย ‎เปิดรถมินิบัสยี่ห้อโฟล์กสวาเกนของเรา
‎และทันใดนั้น...
‎รถตู้ก็ระเบิด ไฟลุกหนัก
‎มีการยิงเกิดขึ้น มีการตะโกนเกิดขึ้น
‎มีการร้องไห้ มีความโกลาหล
‎แรงจากลูกระเบิดของจริงที่ระเบิดในรถตู้
‎ทำให้ผมปลิวไปอยู่บนคูน้ำแล้วกลิ้งไปอยู่ในทุ่ง
‎สำหรับผมทั้งโลกกลายเป็นสีแดง
‎ทุกอย่างเป็นภาพเคลื่อนไหวช้าๆ ‎ผมพยายามวิ่ง ผมได้ยินเสียงยิงปืน
‎ทหารกระโดดลงไปในทุ่งแล้ววิ่งตามพวกเรา
‎แล้วก็เริ่มยิง
‎ผมได้ยินเสียงฟรานพูดว่า
‎"ได้โปรด อย่า... อย่า... อย่ายิง ‎อย่ายิงผม"
‎ผมได้ยินเสียงตะโกน
‎พูดว่า...
‎"มั่นใจใช่มั้ยว่าไอ้พวกชั่วพวกนั้นตายหมดแล้ว"
‎ผมได้ยินเสียงจากถนน ‎พูดด้วยสำเนียงไอร์แลนด์เหนือว่า
‎"ไม่เอาน่า ผมจัดการไอ้พวกนั้น ‎ด้วยกระสุนขยายตัว พวกมันตายแล้ว"
‎ผมขึ้นไปบนถนนสายหลักเส้นนั้น
‎มันเหมือนเขตสงครามเลยครับ
‎มีเลือดอยู่เต็มไปหมด
‎มีชิ้นส่วนของร่างกายอยู่ทุกที่
‎ผมเรียกชื่อฟราน ไบรอัน โทนี่
‎ไม่มีใครตอบผมเลย
‎แล้วสตีฟก็ร้องครวญคราง
‎ผมตะโกนเรียก "สตีฟ
‎ฉันจะไปสถานีตำรวจนิวรีเพื่อขอความช่วยเหลือ"
‎(ชิดซ้าย)
‎(บริการโรงพยาบาลฉุกเฉิน)
‎เช้าวันถัดมาฉันทำงาน ‎แล้วก็ได้เห็นว่าวงไมอามีโชว์แบนด์
‎ถูกลอบทำร้าย
‎มีสมาชิกสามคนถูกฆ่า
‎และหนึ่งคนอยู่ห้องไอซียู
‎ผมโดนยิง...
‎ด้วยกระสุนที่พวกเขาเรียกว่ากระสุนขยายตัว ‎ซึ่งเป็นกระสุนระเบิด
‎มันระเบิด
‎เป็นเหมือนชิ้นส่วน 16 ชิ้นอยู่ในตัวผม
‎ทำให้ผมบาดเจ็บเยอะมากครับ
‎เจ้าหน้าที่ทุกคนกังวลว่าเขาจะรอดมั้ย
‎ทุกคน...
‎เป็นห่วงมากค่ะ
‎ฉันขอให้พระเจ้าคุ้มครองให้เขามีชีวิตอยู่ค่ะ
‎ฉันรอไบรอันกลับบ้านก่อนตีสอง
‎ฉันเลยหลับและไม่ได้ยินเสียงใครเข้าบ้าน
‎ตอนเช้าเวลาประมาณเจ็ดโมง ‎น้องเขยของไบรอันโทรศัพท์หาฉัน
‎เขาพูดว่า "ผมได้ยินว่ามีวงดนตรี ‎ถูกลอบยิงที่ชายแดน"
‎ฉันก็พูดว่า "แต่ฉัน...
‎ไม่รู้สิ ฉันรู้สึกไม่ดีเลย"
‎แล้วฉันก็เปิดวิทยุฟังข่าวช่วงแปดโมง
‎และข่าวรายงานว่าไบรอันถูกฆ่า
‎ตอนผมฟื้นที่โรงพยาบาล
‎ผมถามว่า "โทนี่ ฟราน กับไบรอันเป็นไงบ้าง
‎ผมจะเจอพวกเขาได้เมื่อไร"
‎คำตอบที่ผมได้จากทุกคนคือ ‎"บางคนก็ดีขึ้น บางคนก็แย่ลง"
‎แต่สุดท้ายพวกเขาก็ต้องบอกผม
‎ว่าพวกเขาตายแล้ว
‎(งานศพฟราน โอทูล วันที่ 1 สิงหาคม 1975)
‎(งานศพโทนี่ เกราที)
‎(ห้องเต้นรำเงียบเนื่องจากครอบครัวไว้ทุกข์)
‎ตอนเช้าหลังจากการสังหารหมู่
‎มีเจ้าหน้าที่ตำรวจพาผมเข้าไปในห้องห้องหนึ่ง
‎และขอให้ผมช่วยพวกเขาวาดภาพสเก็ตช์
‎ของคนที่ผมจำได้ว่าอยู่ในเหตุการณ์คืนนั้น
‎มีสิ่งหนึ่งที่ปิ๊งขึ้นมาในหัวผม
‎ผมเป็นแฟนคลับของบัดดี้ ฮอลลี
‎หนึ่งคนในนั้นใส่แว่นตาดำกรอบหนา
‎พวกเขาเจอชิ้นส่วนแว่นตาของเขา ‎บนถนนสายหลัก
‎นั่นคือวิธีที่พวกเขา ‎จับหนึ่งในบรรดาฆาตกรเหล่านั้นครับ
‎(ตำรวจตามแกะรอยของฆาตกร)
‎ผู้ชายสองคนถูกจับ และถูกตั้งข้อหาฆาตกรรม
‎ขณะที่ผมอาการดีขึ้น
‎ผมเริ่มตระหนักว่าผมคือพยานของเหตุการณ์นั้น
‎เรา...
‎วิตกกังวลมากกับการกลับไปทางเหนือ ‎เพื่อเป็นพยาน
‎แต่ผมบอกสตีเฟ่นว่า
‎"เราต้องทำสิ่งนี้เพื่อเพื่อนเรา
‎เราต้องไปศาลเพื่อช่วยเพื่อนเรา"
‎(ศาลบอกเรื่องไม่ดีเกี่ยวกับการฆ่าหมู่วงไมอามี)
‎ตอนที่ผมเห็นคนที่ฆ่าเพื่อนผม
‎ผมจำพวกเขาไม่ได้ แต่เดสจำพวกเขาได้คนหนึ่ง
‎ครอบครัวของคนที่ถูกฟ้องตะโกนใส่ผมว่า
‎"สักวันพวกเราจะจัดการแก! ‎ไม่ว่าจะที่ไหนก็ตาม
‎ไม่ว่าเมื่อไรก็ตาม!"
‎แต่พอผมพูดขึ้นมาว่า
‎ในคืนเกิดเหตุ
‎มีนายทหารอังกฤษคนหนึ่ง
‎มาถึงตรงที่เกิดเหตุ และเขาคือคนที่ควบคุม ‎และดูแลการปฏิบัติการนั้น
‎มันจะไม่ได้รับการพิจารณาตลอดเลยครับ ‎พวกเขาบอกเราตลอดว่า
‎"พวกคุณเข้าใจผิดนะ" หรือไม่ก็ "มันไม่สำคัญ"
‎ตอนที่พิจารณาคดีในศาลตอนนั้น ‎ผมไม่ได้สนใจอะไร
‎ผมแค่อยากให้มันจบๆ ไป
‎ถ้าพวกเขามีความผิด ก็ส่งพวกเขาเข้าคุกซะ ‎ถ้าไม่ ก็ปล่อยเรากลับบ้าน
‎จากวงเดิม เรามีสองคน เรามีเรย์
‎มือกลองของเรา
‎มีสตีเฟ่นมือกีตาร์เบส สมาชิกเดิมสองคน
‎- แล้วก็คุณ ‎- ใช่ครับ และผม รวมเป็นสามคนครับ
‎การรวมวงไมอามีอีกครั้ง
‎มันคือความไร้เดียงสามากๆ ครับ
‎เราแค่อยากเลี่ยงไม่นึกถึงมัน
‎ยังไม่ได้เล่นแม้แต่โน้ตเดียว
‎วงไมอามีก็กลับมาเป็นโชว์แบนด์เบอร์หนึ่ง ‎ของไอร์แลนด์อีกครั้ง
‎ส่วนใหญ่เป็นเพราะความเห็นใจที่พวกเขาได้รับ ‎จากคนทั่วโลก
‎จำนวนคนดูมีมากขึ้น
‎ความตื่นเต้นที่บ้าคลั่ง
‎ผมมีความรู้สึกแบบนี้ครับ ‎พวกเขามาดูเรา ไม่ได้มาฟังเรา
‎มันคือความอยากดูอยากเห็น ‎มากกว่าความซาบซึ้งในดนตรี
‎ผมไม่ควรกลับไป ผม...
‎บอบช้ำทางจิตใจอย่างหนัก
‎ร่างกายผมดีขึ้น
‎เร็วพอใช้ได้เลยครับ ‎ผมเด็กอยู่ ผมอายุแค่ 24 เอง
‎แต่มันคืออะไรสักอย่าง...
‎ที่กระทบจิตใจคุณ ‎และทำให้คุณใช้ชีวิตแบบปกติไม่ได้
‎คณะผู้จัดการโน้มน้าวให้ผมอยู่จนถึงหน้าร้อน
‎ผมอยากจะออกจากวงแล้วครับ
‎ผมกับแอนตัดสินใจว่าเราจะไปลอนดอน ‎และเริ่มต้นชีวิตใหม่ที่นั่น
‎และเป็นคนที่ไม่มีใครรู้จัก
‎ผมนึกในใจว่า "ผมจะไม่ต้องกังวล
‎เกี่ยวกับเรื่องนี้อีก
‎ผมจะอยู่ที่นี่แล้วก็ลืมคืนนั้น
‎ผมจะเอาเรื่องนี้ออกไปจากชีวิต
‎มันไม่ใช่ส่วนหนึ่งของชีวิตผมอีกต่อไป ‎มันเป็นอดีต"
‎เราอยู่ในลอนดอนประมาณ 17 ปี
‎แต่ไม่ว่าผมจะทำอะไรในชีวิตก็ตาม
‎ก็มีสิ่งนั้นอยู่เสมอ
‎ในขณะที่เราอยู่ลอนดอน‎ ‎ไอร์แลนด์เปลี่ยนไป
‎เราตัดสินใจว่า "ดูสิ ปลอดภัยแล้ว
‎ย้ายกลับไปไอร์แลนด์กัน"
‎แต่ก็มีคำถามเกี่ยวกับการฆาตกรรม ‎วงไมอามีโชว์แบนด์เกิดขึ้น
‎(ถูกมาตกรรม)
‎ผมถูกขอให้เบิกความที่ศาลบารอน
‎(ดับลินปี 2003)
‎ซึ่งสื่อว่าคนที่ลอบทำร้ายเรา
‎เป็นมากกว่ากลุ่มอันธพาลกลุ่มหนึ่ง
‎บางทีคำถามเหล่านี้อาจจะคุ้มค่าแก่การติดตาม
‎ผมพูดว่า
‎"ผม... ผมต้องทำ ไม่ใช่แค่เพื่อคนที่ถูกฆ่า ‎แต่เพื่อเพื่อนของเราด้วย
‎เพื่อตัวผมเอง ผมก็ต้องได้คำตอบที่นี่เหมือนกัน ‎ผมรอมานานแล้ว"
‎นั่นคือตอนที่ผมได้พบกับมาร์กาเร็ต เออร์วิน
‎ซึ่งเธอสืบสวนคดีหลายอย่าง รวมถึงของเราด้วย
‎ชัดเจนค่ะว่าวงไมอามีโชว์แบนด์ ‎ถูกเล็งเป็นเป้าหมายอย่างเจาะจง
‎ชัดเจนว่าเจตนาคือ
‎ระเบิดจะปลิดชีพพวกเขาทุกคน
‎แต่ระเบิดกลับระเบิดก่อนเวลา
‎มีการพบศพของชายสองคนบริเวณใกล้ๆ ซากรถตู้
‎คนที่เสียชีวิตคือแฮร์ริส‎ ‎บอยล์ ‎กับเวสลีย์ ซอเมอร์วิลล์
‎รอยสักทำให้รู้ว่าพวกเขา
‎เป็นสมาชิกของกองกำลังอาสา ‎อัลสเตอร์โปรเตสแตนต์ หรือยูวีเอฟ
‎(ถูกฆ่าหมู่ วงดนตรีป๊อบถูกลอบฆ่าโดยยูวีเอฟ)
‎ผมรู้จักชื่อยูวีเอฟครับ กองกำลังอาสาอัลสเตอร์
‎แต่ผมไม่รู้อย่างอื่นเลยเกี่ยวกับพวกเขา ‎จนกระทั่งมีการสืบสวนของผมเกิดขึ้น
‎กองกำลังกึ่งทหารที่ภักดีอย่างยูวีเอฟ
‎พร้อมทำทุกอย่างเพื่อรักษาการเป็นสหภาพ ‎กับอังกฤษ รวมถึงการฆ่าด้วย
‎- พวกคุณมีปืนใช่มั้ย ‎- ครับ
‎- พวกคุณพร้อมที่จะใช้ปืนใช่มั้ย ‎- ครับ
‎- พวกคุณเคยใช้ปืนใช่มั้ย ‎- ครับ
‎มีการจับกุมหลายครั้งหลังจากมีการฆ่าเกิดขึ้น
‎สองคนจากคนที่ถูกตัดสินว่ามีความผิด ‎คือโทมัส เรย์มอนด์ โครซิเออร์
‎กับเจมส์‎ ‎รอเดอริค แม็คโดเวลล์
‎เป็นสมาชิกของยูวีเอฟด้วยเหมือนกัน
‎ผู้พิพากษากล่าวว่า "การฆ่า ‎เช่นที่ฆ่าวงไมอามีโชว์แบนด์จะต้องยุติ"
‎ขณะที่เขาตัดสินให้แม็คโดเวลล์กับโครซิเออร์
‎ถูกจำคุกตลอดชีวิตนานที่สุด ‎ในประวัติศาสตร์ของไอร์แลนด์เหนือ
‎มีอีกชื่อหนึ่งที่โผล่มาตลอดเวลา
‎หน่วยท้องถิ่นของกองกำลังอาสาอัลสเตอร์ ‎หรือยูวีเอฟ
‎เพิ่งมีผู้นำคนใหม่ชื่อว่าโรบิน แจ็คสัน
‎ซึ่งเขาเป็นที่รู้จักในนามว่า "หมาใน"
‎โรบิน แจ็คสันอาจจะเป็นฆาตกร ‎ที่ทำการฆ่ามากที่สุด
‎ในประวัติศาสตร์ทั้งหมด ‎ของความขัดแย้งในไอร์แลนด์เหนือ
‎มีการกล่าวว่าแจ็คสันทำการฆาตกรรม ‎อยู่ที่ระหว่าง 50 ถึง 135 ครั้ง
‎โดยที่ทำการฆ่าเองหรือทำกับแก๊งของเขา
‎อดีตนักโทษที่อยู่ในคุกกับแจ็คสัน
‎ซึ่งไม่ได้เกี่ยวข้องกับเหตุการณ์ ‎ฆ่าวงไมอามีโชว์แบนด์ บอกว่าเขาดึงเสื้อขึ้น
‎แล้วโชว์แผลไหม้ที่เขาได้ ‎จากการระเบิดในครั้งนั้น
‎โรบิน แจ็คสันถูกนำตัวมาสอบสวน
‎เกี่ยวกับการฆ่าหมู่วงไมอามีโชว์แบนด์
‎ผมเป็นเจ้าหน้าที่ตำรวจที่ปฏิบัติหน้าที่ตลอด ‎เป็นเวลา 37 ปี
‎ผมเป็นหัวหน้าหน่วยสืบราชการลับ ‎ที่อยู่ภายในเขตที่แจ็คสันอยู่
‎แจ็คสันคือเป้าหมายเบอร์หนึ่งของเรา
‎เขาถูกลงบัญชีว่าเกี่ยวข้องกับวงไมอามีโชว์แบนด์
‎เพราะหนึ่ง สถานที่ที่เหตุการณ์เกิดขึ้น
‎คือดินแดนที่อยู่อาศัยของโรบิน แจ็คสัน
‎การที่เขาผู้นำในยูวีเอฟ
‎การที่เขาเป็นบุคคลที่มีความสัมพันธ์ ‎กับบอยล์และซอเมอร์วิลล์
‎แต่พวกเขาไม่มีพยานแวดล้อมกรณี ‎หรือพยานทางนิติวิทยาศาสตร์
‎และแจ็คสันเงียบไม่พูดอะไรเลย ‎ตอนที่เขาถูกสอบสวน
‎เขาก็เลยเดินออกมา
‎ผมต้องรู้มากขึ้นเกี่ยวกับเรื่องนี้
‎ผมเลยไปคุยกับอดีตเจ้าหน้าที่ ‎หน่วยสืบราชการลับของอังกฤษสองคน
‎ในช่วงปลายยุค 60 และต้นยุค 70
‎ผมอยู่กับกองทัพในไอร์แลนด์เหนือ
‎ผมเป็นเจ้าหน้าที่ข้อมูลอาวุโส
‎แต่นั่นเป็นเพียงชื่อที่ใช้แทนการปฏิบัติการจิตวิทยา
‎หน้าที่ของผมคือเก็บข้อมูล ‎เกี่ยวกับวิธีที่เราสามารถทำให้องค์กรก่อการร้าย
‎เกิดความยุ่งเหยิง
‎เราทำงานกับความรุนแรงระดับสูง
‎ตอนนี้ผู้คนลืมไปแล้วว่ามันรุนแรงแค่ไหน
‎หน้าที่ของผมคือหาคน
‎ที่อยู่ในองค์กรก่อการร้ายที่จะให้ข้อมูลกับเรา
‎ซึ่งจะช่วยให้เราเจอการก่อการร้ายทุกรูปแบบ
‎ทั้งสองฝั่ง โปรเตสแตนต์กับคาทอลิก
‎และช่วงใกล้จะหมดวาระของผมที่นั่น ‎ส่วนใหญ่ผมทำงานให้เอ็มไอหก
‎เอ็มไอหกก็เหมือนซีไอเอของอเมริกา ‎แต่เป็นของอังกฤษ
‎ถ้าจะให้พูดอย่างก็คือพวกเขาสอดแนม
‎พวกเรารู้เป็นอย่างดี
‎ว่าใครกำลังก่อความรุนแรง
‎เหตุจูงใจทางการเมืองของพวกเขาคืออะไร
‎และพวกเขากำลังพยายามทำอะไร
‎เหตุผลที่เราเฝ้าดู
‎แฮร์ริส บอยล์กับแก๊งนั้นคือเรารู้ว่าพวกเขา ‎เป็นผู้ก่อการร้าย
‎โรบิน แจ็คสัน หมาใน ‎เป็นหนึ่งในอันธพาลดาวรุ่งในพื้นที่นั้น
‎โดยทั่วไปมันคือวิธีที่เขาเข้าไปอยู่ในองค์กร
‎ผมเชื่อว่าโรบิน แจ็คสันเกี่ยวข้อง ‎กับการฆ่าวงไมอามีโชว์แบนด์
‎ผู้ก่อการร้ายเอาที่ขวางถนนมาตั้ง
‎แต่งตัวเป็นทหารกองทหารราบคุ้มกันอัลสเตอร์
‎หรือพูดอีกอย่างก็คือแต่งตัวให้เหมือน ‎ทหารตัวจริงของกองทัพ
‎กองทหารราบคุ้มกันอัลสเตอร์ ‎คือกองทัพบกในไอร์แลนด์เหนือ
‎ที่จริงแล้วผู้ชายสองคนนั้นถูกจับข้อหา ‎ฆ่าสมาชิกวงไมอามี
‎ทั้งแม็คโดเวลล์กับโครซิเออร์เป็นทหาร ‎ที่ปฏิบัติหน้าที่ของกองทหารราบคุ้มกันอัลสเตอร์
‎สมาชิกกองกำลังกึ่งทหารผู้ภักดีหลายคน ‎แทรกตัวเข้าไปอยู่ในกองทัพของท้องถิ่น
‎เอาปืนออกมาจากกองทัพและใช้ปืนฆ่าผู้คน
‎ยิงรวดครั้งเดียวถ้าต้องการ แต่เวลายิง ‎ให้ยิงรวดแบบสั้น
‎ยิงรวดแบบสั้น
‎พวกคุณดูได้
‎จากการกดไกปืน กด หนึ่ง สอง แล้วก็ปล่อย
‎โรบิน แจ็คสันเป็นสมาชิกของ ‎กองทหารราบคุ้มกันอัลสเตอร์
‎ในช่วงต้นยุค 70 เหมือนกัน
‎จนถึงปี 1972 อาวุธเกือบ 100 ชิ้น ‎ถูกขโมยไปจากฐานทัพกองหนุนยูดีอาร์
‎มันค่อนข้างชัดเจนว่าเป็นอาชญากรรม ‎ที่มีคนในช่วย
‎เราเชื่อว่าโรบิน แจ็คสัน
‎เป็นหนึ่งในคนที่เกี่ยวข้องกับการปล้นนั้น
‎ตำรวจค้นบ้านของแจ็คสัน
‎แล้วก็พบว่าเขามีเครื่องกระสุนปืนที่เขาไม่ควรมี
‎แต่แจ็คสันก็ได้รับอนุญาตให้อยู่อย่างอิสระ ‎ทำไมถึงเป็นอย่างนั้น
‎อาวุธเกือบทุกชิ้น
‎ที่ใช้ในการฆ่าวงไมอามีโชว์แบนด์
‎มาจากยูดีอาร์หรือตำรวจในไอร์แลนด์เหนือ
‎ทุกชิ้นครับ
‎เจ้าหน้าที่ระดับสูงรีบปฏิเสธโดยเร็ว
‎ว่าไม่มีตำรวจหรือทหาร ‎เกี่ยวข้องกับการฆ่าวงไมอามี
‎(อีกคนที่ถูกตั้งข้อหาฆ่าคือโทมัส โครซิเออร์)
‎หลังจากนั้นโครซิเออร์ก็ถูกตั้งข้อหา
‎(หนึ่งในอดีตสมาชิกยูดีอาร์สองคน)
‎พันตรีครับ มันยากสำหรับผู้คนที่จะเข้าใจ
‎ว่าคนที่ฆ่าสมาชิกวงไมอามีโชว์แบนด์
‎ได้รับอนุญาตให้เข้าไปอยู่ใน ‎กองทหารราบคุ้มกันอัลสเตอร์ได้ยังไง
‎ถ้า...
‎ไม่มีข้อมูลอะไรเกี่ยวกับพวกเขาเลย...
‎ตอนที่พวกเขาสมัคร ก็ไม่มีทาง
‎ที่กองทัพจะถอนสิทธิ์ไม่ให้พวกเขาเข้ากองทัพ
‎ผมก็คงจะเป็นหนึ่งในคนที่คิดว่า
‎ปลาเน่าตัวเดียวเหม็นทั้งข้อง
‎คิดว่าคนพวกนั้นเป็นพวกแปรพักตร์ ‎หรือเป็นบุคคลที่ได้รับการยกเว้น
‎ผมปฏิเสธความเชื่อที่ว่ามันคือการสมรู้ร่วมคิด
‎การสมรู้ร่วมคิดคือการร่วมมือระหว่าง...
‎กลุ่มผู้ก่อการร้าย กองทัพ และตำรวจ
‎ผมอยากเชื่อครับว่าระบบใช้งานได้
‎ปี 2005 เป็นปีที่สำคัญครับ
‎มันคือการครบรอบ 30 ปี ‎ของการฆ่าหมู่วงไมอามีโชว์แบนด์
‎(พิธีรำลึกถึงผู้ตาย ปี 2005)
‎มันทำให้เรานึกถึงทุกอย่าง
‎ไม่ใช่มีแค่ผม ไม่ใช่มีแค่ครอบครัวและผองเพื่อน ‎แต่...
‎เป็นคนทั้งประเทศ ทั้งทางเหนือและทางใต้
‎เป็นวันที่ยากลำบากที่จะกลับมาที่นี่ในวันนี้
‎ณ ที่เกิดเหตุจริงๆ
‎มันบังคับให้ผมต้องคิดถึงมัน ‎ในแบบที่ผมไม่เคยคิดถึงมันมาก่อน
‎คิดว่าเรากำลังต่อสู้เพื่อความจริง
‎บางทีอาจจะมากกว่าคำว่าความยุติธรรม
‎ผมรู้สึกว่าเป็นหน้าที่ครับ
‎ผมมุ่งมั่นและตั้งใจที่จะทำต่อไป
‎(วงโชว์แบนด์ติดกับดักฆาตกรรม)
‎ในปี 2005 มีการค้นพบที่ยิ่งใหญ่เกิดขึ้น
‎ผมเจออลัน เบร็คเนลล์เป็นครั้งแรก ‎ตอนที่เขากำลังสืบสวน
‎คดีฆาตกรรมพ่อของเขา ‎ซึ่งถูกฆ่าโดยแก๊งเดียวกัน
‎กับที่ฆ่าสมาชิกวงไมอามีโชว์แบนด์
‎ผมว่าสิ่งนั้นแหละครับที่ทำให้ผมเข้ามาทำงานนั้น
‎ในปี 2005 ถึงปี 2006
‎กรมตำรวจในไอร์แลนด์เหนือ ‎ตั้งทีมสืบสวนทางประวัติศาสตร์ขึ้นมา
‎ด้วยวัตถุประสงค์เดียวซึ่งก็คือ ‎พยายามตอบคำตอบให้กับครอบครัว
‎เพื่อทบทวนการตายทุกเหตุการณ์
‎ในที่สุดเอกสารข้อมูลลับของตำรวจ ‎ก็ถูกเปิดเผยให้ผู้คนรู้
‎เอกสารถูกค้นพบโดยนักสืบ ‎จากทีมสืบสวนทางประวัติศาสตร์ หรือเอชอีที
‎ผมคิดว่านั่นเป็นอีกกลุ่มหนึ่งที่ผมจะเบิกความให้
‎อย่างที่สถานการณ์เป็น มันสำคัญมากครับ
‎สิ่งที่ถูกเปิดเผยต่อสาธารณชน ‎เป็นข้อมูลที่ใหม่และสร้างความตกใจ
‎ซึ่งเกี่ยวกับผู้ชายคนนี้ ‎ผู้บัญชาการยูวีเอฟ โรบิน แจ็คสัน
‎หนึ่งในอาวุธที่ถูกตรวจสอบและพบว่าถูกใช้ ‎ในการฆ่าสมาชิกวงไมอามี
‎ปืนพกลูเกอร์ ถูกค้นพบประมาณสิบเดือน ‎หลังจากเกิดเหตุฆาตกรรม
‎ปล้องดับเสียงที่มีเทปกาวพันสายไฟพันอยู่ ‎ถูกค้นพบพร้อมกับปืน
‎มีการพบลายมือของโรบิน แจ็คสัน ‎บนปล้องดับเสียง
‎แต่ตอนแรกมีความผิดพลาดเกิดขึ้น
‎ในรายงานของแผนกลายนิ้วมือ ‎ซึ่งพวกเขาเป็นคนทำผิดพลาด
‎และพวกเขาบอกว่าลายนิ้วมือของเขา ‎อยู่บนเทปกาว
‎โรบิน แจ็คสันมาพร้อมกับคำแก้ตัวที่เตรียมไว้แล้ว
‎ว่าทำไมลายมือถึงไปอยู่บนเทปกาวพันสายไฟ
‎ชัดเจนค่ะว่ามีคนคาบข่าวไปบอกเขา
‎และคำถามนี้ต้องถูกถามครับ ‎ทำไมคนคนหนึ่งที่อยู่ในกองกำลังตำรวจ
‎ถึงให้ข้อมูลกับโรบิน แจ็คสันถ้านี่คือ
‎คนหลอกลวงผู้ภักดีที่ฉาวโฉ่ที่สุด
‎ในทางตอนเหนือในตอนนั้น
‎ผลของการสืบสวนของเอชอีที
‎ประเคนตำรวจมาให้เรา
‎พวกเขาเอาหลักฐานที่ผู้ร้ายดิ้นไม่หลุดให้เรา
‎ทีมสืบสวนทางประวัติศาสตร์ค้นพบว่า ‎นักสืบที่สอบสวนแจ็คสัน
‎ร้องเรียนเจ้าหน้าที่ที่ให้ข้อมูลกับแจ็คสัน
‎รายงานถูกส่งขึ้นไปตามสายการบังคับบัญชา ‎แล้วก็... หายวับ!
‎ไม่มีอะไรเกิดขึ้นค่ะ
‎ไม่มีบันทึกว่ามันไปถึงไหนแล้ว
‎และผลของมันเป็นยังไง
‎และนั่นไม่ใช่ครั้งแรกที่เขารอดพ้นความยุติธรรม
‎ภายใน 90 วินาที
‎กลางเมืองดับลินถูกทำลายพังพินาศ
‎สามสิบคนนอนเสียชีวิต และเกือบ
‎สามร้อยคนได้รับบาดเจ็บ
‎จนถึงวันนี้มันยังคงเป็นความรุนแรงที่โหดร้ายที่สุด ‎ของปัญหาไอร์แลนด์
‎ที่นี่เคยมีระเบิดมาก่อน ‎แต่เทียบไม่ได้กับความรุนแรงที่เกิดขึ้นเมื่อวาน
‎ระเบิดสามลูกระเบิดในดับลิน
‎ในระหว่างชั่วโมงเร่งด่วน
‎หลังจากนั้น
‎ประมาณหนึ่งชั่วโมงครึ่งต่อมา
‎ระเบิดลูกที่สี่ระเบิดในโมนาแฮน ‎ในไอร์แลนด์เหนือ
‎เหตุการณ์รุนแรงในปี 1974
‎เกิดขึ้นหนึ่งปีก่อนมีการฆ่าหมู่วงไมอามี
‎เรากำลังพูดถึงเดือนพฤษภาคมปี 1974 ‎และเดือนกรกฎาคมปี 1975
‎ผมบอกคุณได้เลยครับว่าผมรู้ ‎และเชื่อว่าบางคนที่เกี่ยวข้อง
‎กับการฆาตกรรมวงไมอามีมีส่วนเกี่ยวข้อง
‎กับการวางระเบิดในดับลินและโมนาแฮน
‎มีการระบุชื่อผู้ภักดีที่เป็นบุคคลสำคัญสามคน ‎ว่าเป็นคนวางแผนการวางระเบิดครั้งนั้น
‎แฮร์ริส บอยล์ พันตรีหน่วยยูวีเอฟ
‎และนักฆ่าผู้ภักดีที่รู้จักกันในนามหมาใน
‎การกระทำที่รุนแรงได้รับอนุญาตให้ทำได้
‎โดยคนที่... เราก็รู้ว่าใคร
‎เรามีข้อมูล แต่ก็ไม่เคยมีการกระทำใดๆ ‎เพื่อเอาผิดพวกเขา
‎ร้อยเอกโฮลรอยด์ประหลาดใจ
‎ที่เขาไม่ได้รับคำสั่งให้ทำการสืบสวน ‎การวางระเบิดในดับลิน
‎เพราะเขาเป็นเจ้าหน้าที่ข่าวกรองทางทหาร
‎ซึ่งผู้ต้องสงสัยอยู่ที่นั่น
‎เราได้รายชื่อที่เราเรียกว่ารายชื่อที่ถูกปกป้อง
‎ที่จริงแล้วหนึ่งปีก่อนที่การฆ่าวงไมอามีจะเกิดขึ้น ‎คอลิน วอลเลซได้ให้รายชื่อของคนที่เรารู้ว่า
‎เป็นทหารของกองกำลังกึ่งทหารผู้ภักดี
‎(กองกำลังกึ่งทหารผู้ภักดี)
‎และในรายชื่อนั้นมีชื่อของคนที่เกี่ยวข้อง ‎กับการฆ่าหมู่วงไมอามีหลายคน
‎คอลิน วอลเลซขออนุญาต
‎พุ่งเป้าไปที่บางคนที่อยู่ในรายชื่อที่ถูกปกป้อง
‎แต่เขาไม่เคยได้รับอนุญาตให้ทำสิ่งนั้นเลย
‎แจ็คสัน
‎และคนอื่นที่อยู่ในรายชื่อนั้น ‎ถ้าพวกเขาถูกพาตัวไปโรงพัก
‎ถ้าพวกเขาถูกจับ ‎ถ้าพวกเขาถูกตั้งข้อหาทำผิดกฎหมาย
‎พวกเขาก็คงไม่ออกมาฆ่าคนของเรา
‎ในมุมมองผม ยูวีเอฟมีความสัมพันธ์ ‎ที่ใกล้ชิดเกินไป
‎กับสมาชิกของหน่วยสืบราชการลับอังกฤษ
‎ผมเป็นเจ้าหน้าที่ข้อมูลอาวุโสที่เด็กที่สุด ‎ในกระทรวงกลาโหม
‎รายงานของผมดีมากๆ ครับ
‎พอข้ามมาอีกคืนผมก็ถูกไล่ออก
‎ทำไมจู่ๆ มันก็เปลี่ยนล่ะครับ
‎ไม่มีข้อสรุปอื่นที่เราจะสรุปได้ ‎นอกจากสมาชิกของกลุ่มผู้ก่อการร้าย
‎ทำงานให้กับหรือทำงานร่วมกับ ‎หน่วยสืบราชการลับทางทหารของอังกฤษ
‎เราเชื่อว่านั่นและหลักฐานอื่น ‎ที่เอาผิดโรบิน แจ็คสัน
‎แสดงให้เห็นอย่างชัดเจนว่าเขาเป็นสายลับ
‎สายลับคือคนที่ทำงานให้กับ ‎หน่วยสืบราชการลับทางทหารของอังกฤษ
‎เอ็มไอห้าหรือเอ็มไอหก
‎คุณมีคนที่...
‎ฆ่าคนในเวลาเดียวกัน ‎กับที่เขากำลังถูกควบคุมโดยรัฐ
‎ในมุมมองฉัน ‎สิ่งนั้นทำให้รัฐเป็นผู้ร่วมกระทำความผิด
‎ผมรู้เรื่องนี้ทั้งหมด หลายคนรู้เรื่องนี้ทั้งหมด
‎แต่ว่าเราทำอะไรกับมันได้ล่ะครับ
‎สิ่งเดียวที่เราทำได้คือยัดมันเข้าไปในระบบ
‎และถ้าระบบไม่อนุญาตให้คุณปฏิบัติตามสิ่งนั้น ‎คุณก็ปฏิบัติตามสิ่งนั้นไม่ได้
‎ผมไม่สามารถปฏิเสธมันได้อีกต่อไป
‎ปฏิเสธว่ามีการสมรู้ร่วมคิด ‎เป็นส่วนหนึ่งของระบบ
‎และผมต้องสืบให้ได้ว่ามันไปไกลแค่ไหน
‎ผมไม่สนใจเลยครับว่าใครจะถูกลงโทษ
‎แต่ผมสนใจว่าเราจะเปลี่ยนระบบ เพราะ
‎การฆ่าผู้บริสุทธิ์เป็นสิ่งที่ไม่ถูกต้อง
‎มันยากมากครับที่จะเปลี่ยน
‎แต่เมื่อผมเปลี่ยนแล้ว ผมไม่ถอย และจะไม่ถอย
‎ยิ่งผมได้รู้ ผมก็ยิ่งตระหนัก
‎มีบางอย่างที่ชัดเจนมาก
‎ทหารอังกฤษที่เดินไปถึงจุดเกิดเหตุ
‎ผมเริ่มคิดว่า...
‎บางทีเหตุผลที่หทารอังกฤษนายนี้
‎ลอยนวลในหลายโอกาส
‎ไม่ใช่เพราะเขาไม่เกี่ยวข้อง ‎แต่เป็นเพราะเขาเกี่ยวข้องมากๆ
‎ตอนนั้นที่ผมยืนกรานกับเอชอีทีว่า
‎"ผมอยากรู้เกี่ยวกับทหารคนนี้มากขึ้น" ‎พวกเขาก็พูดว่า
‎"ไม่ใช่ทหารอังกฤษครับ
‎แม็คโดเวลล์พูดสำเนียงอังกฤษเพื่อหลอกคุณ"
‎ไม่เห็นจะสมเหตุสมผลเลย
‎คนที่รู้ว่าคุณกำลังจะตายในอีกสิบนาที
‎จะอำพรางสำเนียงตัวเองเพื่ออะไร
‎ไม่มีใครใส่หมวกที่คลุมตั้งแต่หัวถึงคอ
‎มันไร้สาระสิ้นดีครับ
‎ผมเลยรู้สึกว่าเอชอีทีกำลังทำให้ความผิด ‎มาอยู่กับฝั่งนี้ของทะเลไอริช
‎เอชอีทีถูกก่อตั้งโดยรัฐบาลอังกฤษ ‎ดังนั้นพวกเขาต้องรายงาน
‎ให้รัฐบาลอังกฤษ
‎เราเชื่อว่าข้อสรุปของพวกเขาจะสมเหตุสมผล
‎แม่นยำ
‎และปราศจากอคติ
‎แต่มันไม่เป็นอย่างนั้น
‎มีความพยายามที่กระทำร่วมกัน ‎ในการส่งใครก็ได้จากไอร์แลนด์เหนือ
‎ไม่ว่าจะเป็นยูดีอาร์หรือตำรวจ
‎พวกเขาส่งคนพวกนั้นไปเสี่ยงแทนโดยไม่ช่วย
‎พวกเขาไม่อยากให้อังกฤษเข้ามาเกี่ยวข้อง
‎ตอนที่ผมไม่ยอมรับเรื่องนั้น
‎พวกเขาต้อนผมไว้หลังจากประชุมเสร็จครั้งหนึ่ง
‎มันน่ากลัวมากครับ
‎พวกเขาพูดว่า "เราไม่รู้ว่าคุณเอากองทัพอังกฤษ
‎เข้ามาอยู่ในการบรรยายเหตุการณ์ ‎ครั้งแรกเมื่อไร"
‎สิ่งนั้นทำให้ผมกังวลเพราะผมคิดว่า
‎"ผมจะพิสูจน์ยังไงดีว่าผมพูดถึงกองทัพอังกฤษ
‎โดยไม่ได้หมายถึงยูดีอาร์ตลอดหลายปีมานี้"
‎ผมเลยกลับบ้านและ...
‎พูดกับภรรยาผมว่า ‎"ผมรู้สึกว่าพวกเขาชนะการโต้แย้งครั้งนี้"
‎แล้วเธอก็แก้ปัญหาในทันที
‎เธอตัดข่าวจากหนังสือพิมพ์
‎ซึ่งเป็นข่าวที่ผมให้สัมภาษณ์ ‎สองสัปดาห์หลังจากเกิดเหตุ
‎แล้วผมก็พูดชัดๆ ว่าไบรอัน แม็คคอย
‎มือทรัมเป็ตของเรา พูดว่า "ไม่ต้องกังวล สตีฟ ‎นี่คือกองทัพอังกฤษ"
‎ผมส่งไปให้เอชอีทีแล้วพูดว่า "คุณช่วยแก้ไข
‎ข้อสรุปของคุณเกี่ยวกับเรื่องนี้ได้มั้ย"
‎แต่พวกเขาปฏิเสธที่จะขอบคุณ ‎ที่ผมส่งให้พวกเขาด้วยซ้ำ
‎ผมไม่ต้องการการสืบสวนใดๆ ‎ในการทำให้ผมเชื่อว่ามีการสมรู้ร่วมคิด
‎ผมไม่ต้องการการสืบสวนใดๆ
‎เพื่อบอกผมว่ามีทหารของกองทัพอังกฤษ ‎อยู่ที่จุดเกิดเหตุ
‎คุมการปฏิบัติการที่เกิดขึ้นในคืนนั้น ผมรู้
‎เอชอีทีจะไม่ให้คำตอบผม ‎เกี่ยวกับทหารอังกฤษคนนั้น
‎ผมเลยตระหนักว่าผมต้องหาแหล่งข้อมูลใหม่
‎คนที่เราต้องไปคุยด้วย
‎คือคนที่ถูกจำคุก คนที่กระทำความผิดจริงๆ
‎โครซิเออร์กับแม็คโดเวลล์
‎ณ จุดนั้นพวกเขาถูกปล่อยตัว ‎โดยเป็นส่วนหนึ่งของกระบวนการสันติภาพ
‎หลังมีการเจรจาเป็นเวลาสองปี ‎หลังจากมีการนองเลือดเป็นเวลาหนึ่งชั่วอายุคน
‎มีการแบ่งแยกหลายทศวรรษและความโกรธแค้น ‎ตอนนี้ยุคสันติภาพยุคใหม่เกิดขึ้นแล้ว
‎นักโทษที่ผมกับโทนี่ แบลร์ปล่อยออกไป
‎จำนวนมากเป็นนักโทษที่ถูกจำคุกตลอดชีวิต
‎คนที่ถูกจำคุกตลอดชีวิต บางคนก็ถูกจำคุก 40 ปี
‎ในการเข้าถึงตัวพวกเขา
‎เราต้องได้รับอนุญาต
‎จากผู้นำในองค์กรที่พวกเขาอยู่
‎ยูวีเอฟ กองกำลังอาสาอัลสเตอร์
‎(พร้อมสำหรับสันติภาพ พร้อมสำหรับสงคราม)
‎คุณไม่เจอ
‎ยูวีเอฟในสมุดหน้าเหลืองหรอกครับ
‎คุณไม่สามารถโทรไปหาพนักงานรับโทรศัพท์ ‎แล้วพูดว่า "ช่วยต่อสายผมไปหายูวีเอฟหน่อย"
‎แต่ผมจำได้ว่ามีเพื่อนของฟราน โอทูลคนหนึ่ง
‎และผมได้ยินมาว่าเขาเกี่ยวข้อง ‎กับกระบวนการสันติภาพ
‎เหมือนเป็นการประสานงานระหว่างยูวีเอฟ
‎กับรัฐบาลอังกฤษและไอร์แลนด์
‎สตีเฟ่น ทราเวอร์สติดต่อผมมา
‎เขาอ่านเยอะมากเกี่ยวกับงานที่ผมทำ
‎กับกองกำลังกึ่งทหารผู้ภักดีในไอร์แลนด์เหนือ
‎และเขารู้สึกว่าผมอาจจะเปิดประตูให้เขาได้
‎เขากลับมาแล้วก็บอกเราว่า ‎"ฟังนะ พวกคุณจะไม่ได้รับอนุญาตให้เจอ
‎โครซิเออร์กับแม็คโดเวลล์
‎แต่มีความเป็นไปได้
‎ว่าผมสามารถทำให้พวกคุณ ‎เจอผู้นำของยูวีเอฟได้"
‎และสิ่งที่พวกเขาพูดอยู่เสมอคือรองผู้บังคับ
‎ชื่อรหัสคือช่างฝีมือ
‎คริสโทรหาผมแล้วพูดว่า
‎"มีแท็กซี่รอเราอยู่ข้างล่าง ‎เราจะไปเจอผู้ชายคนนี้ในตอนนี้"
‎ผมมองเขาแล้วก็พูดว่า
‎"สิ่งที่พวกเขาทำได้คือฆ่าเรา"
‎ซึ่งสำหรับผมดูเป็นเหตุเป็นผลมาก
‎แต่มันทำให้เกิดตัวบ่งชี้
‎ว่าผมมีความสุขแค่ไหน
‎กับการใกล้จะได้คำตอบบางอย่าง
‎ช่างฝีมือนั่งลงแล้วก็หยิบ
‎บันทึกที่เขียนด้วยลายมือออกมา ‎น่าจะมีแปดหรือเก้าหน้านี่แหละ
‎เขาพูดว่า "ผมรู้ว่าวันนี้จะมาถึง"
‎ช่างฝีมือบอกผมว่า...
‎เจตนาคือต้องการให้เรา ‎กลับไปนอนบนเตียงที่บ้านด้วยความปลอดภัย
‎แล้วระเบิดลูกนี้ถึงจะระเบิด
‎แล้วพวกเขาก็จะแถลงการณ์ ‎ว่าพวกเขาสามารถไปถึง
‎ดับลินและใจกลางสาธารณรัฐไอร์แลนด์ได้
‎แต่ผมรู้จากเจ้าหน้าที่ตรวจสถานที่เกิดเหตุ
‎ว่ามันคือฟิวส์ระยะสั้น สิบถึงสิบห้านาที
‎มันจะระเบิด
‎และฆ่าทุกคนที่อยู่บนพาหนะ
‎ผมถามช่างฝีมือเกี่ยวกับทหารอังกฤษคนนั้น ‎จริงๆ แล้ว...
‎มัน...
‎น่าประหลาดใจ ‎เขาไม่ปฏิเสธว่ามีทหารอังกฤษอยู่ด้วยในคืนนั้น
‎เขาพูดว่า
‎"เขาเสี่ยง ชายอังกฤษคนนั้น" ‎เขาพูดกับผมแบบนั้นครับ
‎แต่มีชื่อหนึ่งที่ถูกเอ่ยถึงตลอดเวลา
‎ปี 1987‎ ‎ในรัฐสภาอังกฤษ
‎มีการพูดคุยกันถึงตัวตนของทหารนายนั้น
‎ผมจะอ่านที่พวกเขาพูดนะครับ
‎ผมยกคำพูดมา
‎"เริ่มมีข้อมูลออกมาว่ามีความเป็นไปได้สูง ‎ที่ร้อยเอกโรเบิร์ต ไนแร็ค
‎เป็นบุคคลที่จัดให้มีการฆ่า
‎นักดนตรีวงไมอามีโชว์แบนด์สามคน" จบคำพูด
‎นายลิฟวิ่งสโตนทำให้สมาชิกรัฐสภาโกรธมาก
‎ด้วยการใช้ข้อกล่าวหาเรื่องไอร์แลนด์เหนือ ‎ที่ไม่ได้รับการพิสูจน์ว่าเป็นความจริง
‎ข้อกล่าวหานี้รวมถึงข้อกล่าวหา ‎ว่าร้อยเอกโรเบิร์ต ไนแร็ค
‎ซึ่งถูกฆ่าโดยไออาร์เอในปี 1977
‎อาจจะจัดเตรียมการฆาตกรรมที่ต่อเนื่องกัน ‎ในมณฑล
‎คุณลิฟวิ่งสโตนครับ อะไรคือประเด็น
‎ของการดูถูกความทรงจำเกี่ยวกับผู้ตาย ‎โดยไม่มีเหตุจำเป็น
‎(เคน ลิฟวิ่งสโตน)
‎ยิ่งผมเข้าไปยุ่งกับการเมือง ‎ผมก็ยิ่งเจอเรื่องแปลกๆ
‎ที่คุณไม่ค่อยรู้เรื่องเท่าไร
‎หนึ่ง สิ่งที่กำลังเกิดขึ้นจริงๆ ในไอร์แลนด์เหนือ
‎เรื่องที่น่าหวาดกลัวบางเรื่อง ‎ก่อขึ้นโดยกองทหารอังกฤษอย่างผิดกฎหมาย
‎ไนแร็คไม่ใช่คนโรคจิตที่สนุกกับการฆ่า
‎เขาคิดว่าเขากำลังทำงาน ‎ให้กับผลประโยชน์ของอังกฤษในระยะยาว
‎เราเชื่อว่าโรเบิร์ต ไนแร็คเป็นสมาชิก ‎ของหน่วยข้อมูลลับที่ 14
‎กลุ่มลับของอังกฤษต่อต้านการก่อกบฏ
‎มีการกล่าวว่าไนแร็คคือเจ้าของเสียง
‎ที่พวกเขาได้ยินริมถนนในคืนนั้น
‎มีคนเห็นเขาอยู่กับแจ็คสัน
‎มีคนเห็นเขาอยู่กับแฮร์ริส บอยล์ ‎ซึ่งเสียชีวิต ณ ที่เกิดเหตุการฆ่าหมู่วงไมอามี
‎ใครจะรู้ล่ะครับว่าโรเบิร์ต ไนแร็คคือใคร
‎ตอนผมเจอเขา เขาบอกผมว่าเขาทำงาน ‎ให้กับเจ้าหน้าที่เอ็มไอหกที่ผมทำงานให้
‎ผมรู้จักโรเบิร์ต ไนแร็คครับ
‎ผมว่าเขาเป็นคนที่...
‎กระตือรือร้นมากๆ เขาอาจจะถูกคน
‎ในวงการข้อมูลลับหลอกใช้ได้เลยล่ะครับ
‎เขาบอกว่าเขาโกหกผม ‎เกี่ยวกับเหตุผลที่เขาอยู่ที่นั่น
‎ทันทีที่เขาได้ข้อมูล เขาจะลงมือปฏิบัติการ
‎ซึ่งตอนนี้เรา คอลินกับผมเชื่อว่า
‎จะใช้ข้อมูลนั้นในทางที่ผิดและใช้มัน
‎ทำการสมรู้ร่วมคิดกับผู้ก่อการร้าย
‎(ไอร์แลนด์เหนือปี 1987)
‎ข้อมูลของเราจากคนในแก๊ง
‎ชี้ให้เห็นว่าร้อยเอกโรเบิร์ต ไนแร็ค ‎ของหน่วยรบพิเศษทางอากาศแห่งกองทัพอังกฤษ
‎มีบทบาทสำคัญในการฆ่าสมาชิกวงไมอามี
‎ร้อยเอกไนแร็คเป็นคนมอบระเบิดกับปืน ‎สำหรับปฏิบัติการนั้น
‎ในที่จอดรถร้างของร้านค้าเงินสด ‎และขนสินค้าเองในพอร์ตาดาวน์
‎และสิ่งที่ผมไม่สงสัยเลย
‎คือถ้าข้อกล่าวหาเกี่ยวกับร้อยเอกไนแร็ค ‎เป็นความจริง
‎เขาแค่กำลังทำตามคำสั่ง
‎สิ่งที่เราต้องเข้าหาคือสายลับตำแหน่งสูง ‎ที่อยู่ในเอ็มไอห้า
‎ซึ่งพวกเขายินดีที่จะอนุญาต ‎ให้มีการทำภารกิจแบบนั้น
‎ยินดีที่จะเห็นผู้บริสุทธิ์...
‎ผู้ที่บริสุทธิ์อย่างแท้จริง ‎อย่างนักดนตรีวงไมอามีโชว์แบนด์
‎ถูกฆาตกรรม เรากำลังพูดถึงการกบฏ ‎ณ ใจกลางรัฐอังกฤษ
‎ผมคือไมเคิล เมทส์ผู้ทรงเกียรติ ‎ผมเป็นสมาชิกรัฐสภา 36 ปี
‎เป็นทหารกองทัพบก 20 ปี
‎คุณคิดว่า
‎ประชาชนของไอร์แลนด์เหนือ
‎จะเรียกตัวเองว่าเป็นคนอังกฤษ ‎ได้อีกนานแค่ไหน
‎นานเท่าที่คุณกับผมจะมีชีวิตอยู่ ‎และนานเท่าที่พวกเขาต้องการ
‎ตอนผมใกล้จะได้ปลดออกจากกองทัพ ‎ผมออกเดินทางไปห้าที่ในไอร์แลนด์เหนือ
‎เราเกือบจะได้ทำสงครามกับ...
‎เราคงจะได้สู้รบไปแล้วถ้ามันไม่ได้อยู่ใน
‎เขตแดนอังกฤษ
‎และนี่คือสิ่งที่คุณเข้าไปเกี่ยวข้องด้วยตลอดเวลา
‎ฆ่าเพื่อแก้แค้นที่นี่ แก้แค้นที่นั่น ระหว่างสองกลุ่มนี้
‎บางอย่างที่ร้ายแรงมากถูกกระทำโดยทั้งสองฝ่าย
‎มันเลยดำเนินต่อไป
‎กองทัพอังกฤษที่น่าสงสารกับกองกำลังความมั่นคง ‎ต้องพยายามเฝ้าดูโดยไม่เข้าไปยุ่ง
‎คุณ...
‎ระวังการกระทำที่รุนแรงโดยไออาร์เอมากกว่าที่ ‎คุณระวังการกระทำที่รุนแรงโดยยูวีเอฟ
‎มือปืนของไออาร์เอยิงเป็นระยะๆ ต่อไป
‎ณ ตอนนี้เรากำลังทำสงครามกับกองทัพอังกฤษ
‎พวกเขาเป็นสัญลักษณ์ของบางอย่างในประเทศนี้
‎ที่ได้รับความเกลียดชังมาหลายร้อยปี
‎สิ่งนั้นคืออำนาจควบคุม
‎ของลัทธิจักรวรรดินิยมของอังกฤษในไอร์แลนด์
‎ทหารอังกฤษ
‎พวกเขาตระหนักอย่างรวดเร็วว่าศัตรูคือใคร
‎ศัตรูไม่ใช่ชาวโปรเตสแตนต์
‎พวกโปรเตสแตนต์ที่สุดโต่ง
‎แทบจะไม่โจมตีทหารเลย แทบจะไม่เลยครับ
‎พวกเขาคิดว่า
‎คนพวกนี้อาจจะค่อนข้างเลว
‎แต่เราก็อยู่ฝ่ายเดียวกัน
‎ในที่ที่ผมอยู่ นักสู้เพื่อไออาร์เอ ‎คือศัตรูกลุ่มเดียวที่เรามี
‎แค่ไออาร์เอเหรอครับ
‎ครับ ไอ... ไออาร์เอ
‎รัฐบาล และมือวางระเบิด
‎ผู้ก่อการร้ายที่เป็นโปรเตสแตนต์ได้รับอนุญาต ‎ให้ปฏิบัติการโดยไม่มีอะไรขัดขวางมากนัก
‎พวกเขาทำงานให้กับกองกำลังความมั่นคง ‎และกำจัด...
‎ทหารไออาร์เอที่เป็นที่รู้จัก ต้องสงสัย
‎หรือต้องสงสัยมากๆ
‎- เมื่อผมพูดว่ากองกำลังความมั่นคง... ‎- ฆ่าพวกเขา
‎ฆ่าพวกเขา ลอบฆ่าพวกเขา
‎อังกฤษใช้คนในท้องถิ่นสู้กับคนในท้องถิ่น
‎พวกเขาอยู่ฝ่ายเดียวกับคนที่พวกเขาคิดว่าจะชนะ
‎ในกรณีนี้มันคือกองกำลังอาสาอัลสเตอร์ ‎หรือยูวีเอฟนั่นเอง
‎และอังกฤษใช้พวกเขาปราบไออาร์เอ
‎นั่นคือสิ่งที่อังกฤษทำ นั่นคือวิธีที่พวกเขา ‎สร้างจักรวรรดิและรักษามันไว้
‎พวกเขาทำแบบนั้นทั่วโลกครับ
‎กองทัพอังกฤษ ภายใต้คำสั่งทางทหาร
‎เริ่มใช้วิธีการทางทหารที่เกินเหตุ ‎และขัดต่อกฎหมายอย่างชัดเจน
‎ที่จริงแล้วผมรู้ว่าวิธีการทางทหารนั้น ‎ถูกมองว่าถูกกฎหมายโดยเจ้าหน้าที่
‎โดยเจ้าหน้าที่ของผมเอง ‎โดยนักการเมืองของผมเอง
‎และมันไล่มาตั้งแต่คนที่อยู่บนสุด
‎คอลิน วอลเลซกับผมเขียนสารถึงคุณแทตเชอร์
‎และส่งจดหมาย 32 หน้าให้เธอ
‎รายการปฏิบัติการต่างๆ ที่ไม่ชอบด้วยกฎหมาย ‎ในไอร์แลนด์เหนือ
‎และข้อมูลนั้นไม่ได้ถูกใช้เลย
‎การกระทำของคนที่เกี่ยวข้องกับเรื่องนั้น ‎ดำเนินต่อไปได้ครับ
‎รัฐบาลได้ประกาศซ้ำๆ
‎ว่าไอร์แลนด์เหนือเป็นส่วนหนึ่ง ‎ของสหราชอาณาจักร
‎และจะเป็นเช่นนั้นต่อไป
‎ตราบใดที่ประชาชนของประเทศและรัฐสภา ‎ที่เวสต์มินสเตอร์ไม่ได้ตัดสินใจให้เป็นอีกอย่าง
‎เธอควรทำอะไรสักอย่าง แต่เธอก็ไม่ได้ทำ
‎แล้วก็ปฏิเสธว่าเธอไม่เห็นเอกสารเหล่านั้น
‎ตอนที่ผมหยิบประเด็นวงไมอามีโชว์แบนด์ ‎ขึ้นมาพูดในรัฐสภา
‎มีช่วงเวลาแปลกๆ เกิดขึ้นครับ ‎เพราะคุณแทตเชอร์มีปฏิกิริยาชัดเจนมาก
‎เธอยืนนิ่งเหมือนเสาหิน
‎เธอจ้องทุกคน‎ ‎พวกเขากำลังยิงคำถามถามเธอ
‎เธอไม่ได้มองหน้าผม เธอดูเหมือนหลังโก่ง
‎ผมรู้ว่านั่นคือสิ่งที่เธอรู้สึกว่าถูกโจมตีได้ง่าย
‎คุณแทตเชอร์กำลังทำทุกอย่างที่เป็นไปได้ ‎เพื่อไม่ให้มีการสืบสวนเรื่องนั้น
‎และไม่มีประเทศประชาธิปไตยประเทศไหน ‎ที่มีข้อกล่าวหาแบบนี้ได้
‎แต่ปฏิเสธที่จะสืบสวนอย่างเปิดเผย
‎ยิ่งผมดูหลักฐาน ‎ผมก็ยิ่งต้องตระหนักว่ารัฐบาลอังกฤษ
‎ผ่านผู้แทน ผ่านกองทัพ
‎เลือกเราเป็นเหยื่อผู้บริสุทธิ์
‎ในการฆ่าเราเพื่อที่พวกเขาจะได้
‎บรรลุเป้าหมายทางการเมือง
‎เราถูกเล็งเป็นเป้า ‎เพราะเจ้าหน้าที่ที่มีอำนาจของอังกฤษ
‎ต้องการให้รัฐบาลไอร์แลนด์
‎ปิดชายแดนที่ติดกับทางเหนือ...
‎(ไอร์แลนด์เหนือ)
‎เพื่อที่ไออาร์เอ ‎ซึ่งไม่ได้กระทำการรุนแรงในแบบใดแบบหนึ่ง
‎ไม่สามารถข้ามไปหาความปลอดภัย ‎ในทางใต้ได้ง่ายๆ
‎พวกเขาเลยตัดสินใจ "มาสร้างหลักฐานปลอม
‎ใส่ความผู้สัญจรที่ได้รับความไว้วางใจที่สุด ‎และบริสุทธิ์ที่สุดกัน"
‎คนที่เดินทางไปมา
‎และเราจะถูกบันทึกในประวัติศาสตร์
‎ว่าเป็นผู้ก่อการร้ายที่ขนระเบิดให้ไออาร์เอ
‎เมื่อรัฐบาลหนึ่งตัดสินใจ
‎ฆ่าพลเมืองของตัวเอง
‎และฆ่าพลเมืองของเพื่อนบ้านที่อยู่ใกล้ที่สุด
‎ไม่มีทางที่คุณจะให้อภัยสิ่งนั้นได้ ‎ไม่มีเหตุที่สมควรแก่การลดหย่อนผ่อนโทษ
‎ที่คุณเลือกใครสักคนแล้วก็ ‎"ฆ่าเขากันเพื่อสิ่งที่ดีกว่า"
‎คนพวกนี้จะโต้แย้งว่า
‎พวกเขากำลังทำสิ่งนี้เพื่อประโยชน์ของประเทศ ‎และพวกเขาอาจจะกำลังทำอยู่ก็ได้
‎แปลกนะครับ แต่มันไม่ใช่ประชาธิปไตย
‎พวกเขาอยากได้ทั้งสองอย่าง
‎พวกเขาอยากก่อการร้ายให้ร้ายกว่าผู้ก่อการร้าย
‎และขณะเดียวกันก็อ้างว่าพวกเขา ‎ปฏิบัติตามกฎหมาย
‎ผมคัดค้านสิ่งนั้น ‎และทำให้คำคัดค้านของผมเป็นที่รับรู้
‎ผมกลายเป็นคนที่ก่อให้เกิดความอับอาย
‎ผมจะต้องถูกแทนที่โดยเร็ว ‎และออกไปก่อนที่ผมจะเจออะไร
‎ไปมากกว่าที่ผมรู้อยู่แล้ว
‎ด้วยเหตุนั้น
‎ผมถูกย้ายออกจากไอร์แลนด์ ‎อย่างไม่พึงประสงค์มากๆ ครับ
‎พวกเขาพาผมตรงไปที่เน็ตลีย์
‎ซึ่งเป็นโรงพยาบาลจิตเวช
‎ของกองทัพซึ่งมีชื่อเสียงในทางที่ไม่ดี
‎พวกเขากักตัวผมไว้ในโรงพยาบาล ‎อย่างผิดกฎหมาย
‎เป็นเวลาหนึ่งเดือน
‎ที่สำคัญกว่านั้น คดีของคอลิน วอลเลซ
‎ต้องทำให้ผมสูญเสียความน่าเชื่อถือ
‎เพื่อให้ทุกอย่างที่ผมพูดไม่มีใครเชื่อ ‎ไม่ว่ามันจะมีเหตุผลแค่ไหน
‎ทั้งโฮลรอยด์และวอลเลซออกไปอย่างเงียบๆ
‎ผมถูกผู้มีอำนาจใช้ในทางที่ผิด โดยที่ผมรู้
‎และพวกเขาไม่อยากยอมรับ
‎ว่าพวกเขาอนุมัติการกระทำนั้นโดยตรง
‎ทั้งการที่ผมถูกโยกย้ายออกจากไอร์แลนด์เหนือ ‎และการพิจารณาความผิดทางวินัยของผม
‎ถูกควบคุมเพื่อผลประโยชน์
‎หลังจากนั้นก็ตามด้วยข้อหาฆาตกรรม
‎เพื่อนร่วมงานของผมคนหนึ่งหายตัวไป
‎และมีคนพบศพของเขากำลังลอยอยู่บนแม่น้ำ
‎นักพยาธิวิทยาผู้ชันสูตรศพบอกว่า ‎เขาพบว่ามีการบาดเจ็บที่จมูก
‎ซึ่งเกิดขึ้นจากการถูกตีแบบศิลปะป้องกันตัว
‎นั่นก็คือคนที่ฝึกทหารมา
‎สุดท้ายผมก็ถูกตัดสินว่ามีความผิด ‎และถูกตัดสินจำคุกสิบปี
‎คดีวอลเลซอ่อนมากครับ
‎หลักฐานเดียวที่มีเป็นหลักฐานแวดล้อมกรณี
‎ผมไม่สงสัยเลย
‎ว่าคอลิน วอลเวซไม่มีความผิด ‎ฐานฆ่าคนโดยประมาท
‎ที่จริงแล้วผมเชื่อว่าวอลเลซถูกใส่ความ
‎โดนใครใส่ความครับ
‎ผมว่าถูกใส่ความโดยหน่วยสืบราชการลับ ‎ในประเทศนี้
‎จุดประสงค์ทั้งหมดในการยิงผู้ส่งสาร ‎คือคุณจะทำให้ความน่าเชื่อถือของเขาหมดไป
‎ถ้าคุณยิงผู้ส่งสาร ‎จะทำให้มีความประหลาดใจและมีคำถามเกิดขึ้น
‎สารที่จะสื่อในสิ่งนี้
‎ให้กับคนที่คิดจะเปิดโปงความผิดคือ อย่า
‎(พีเอสเอ็นไอ ผู้คนไม่ควรแจ้ง เอ็มไอห้า)
‎ระบบ เพื่อปกป้องตัวมันเอง
‎จะพยายามอย่างมากในการฆ่าใครก็ตาม
‎ที่กล่าวหาว่ามีการใช้อำนาจในทางที่ผิด
‎ในการถูกใช้เป็นแค่เบี้ย
‎ในเกมการเมืองของพวกเขา
‎ผมรู้สึกละอายใจ
‎เพราะผมเคารพและนับถือคนอังกฤษ
‎ผมรู้สึกแทบจะเหมือนว่าผมทรยศต่อสิ่งที่ผมรัก
‎เรื่องมันหนักมากๆ ได้จนคุณ...
‎ใช้ชีวิตเป็นปกติไม่ได้
‎มีหลายครั้งที่ผมตื่นขึ้นมาตอนเช้าแล้วผม...
‎ผมเสียใจมากที่ผมตื่นขึ้นมา
‎เมื่อไม่นานมานี้ผมได้รับการวินิจฉัย ‎ว่ามีความผิดปกติทางบุคลิกภาพ
‎มันเป็นสิ่งที่ผมไม่เคยได้ยินมาก่อน
‎คุณเข้าไป...
‎อยู่ในเหตุการณ์หนึ่ง
‎แล้ว...
‎ก็ออกมาอีกด้านหนึ่งของเหตุการณ์นั้น
‎กลายเป็นคนละคนเลย
‎ผมคือนักดนตรีที่ทะนงตัวมาก
‎และมั่นใจครับ
‎ผม...
‎มีความสุขกับชีวิตของผมมาก
‎ภรรยาของผมมีความสุขกับชีวิตของเธอ
‎เรามีความสุขด้วยกันแล้ว...
‎จู่ๆ สิ่งนี้ก็เกิดขึ้น และ...
‎ผมจำตอนที่ผมถามแอน ภรรยาของผมได้ว่า
‎"ผมเปลี่ยนจริงๆ เหรอหลังจากนั้น" ‎เธอบอกผมว่า "มันเหมือน...
‎เป็นการเรียนรู้ที่จะอยู่กับคนอีกคน
‎แล้วก็เลยตามเลย ‎เป็นการเรียนรู้ที่จะรักคนอีกคน"
‎สิ่งเดียวในชีวิตที่ผมเก่ง
‎คือเล่นเครื่องดนตรีนั้น
‎มันคือสิ่งเดียวที่ผมทำได้...
‎ผมทำได้โดยไม่ต้องกังวล โดยไม่ต้องคิดถึงมัน
‎ผมหมายถึง ผมไม่ต้องซ้อมด้วยซ้ำ ‎มันคือหนึ่งในสิ่งเหล่านั้น
‎แต่มันหายไปแล้วครับ
‎และหลังจากนั้นผมก็รู้สึกเป็นเวลานาน
‎ว่าไม่มีอะไรอีกแล้วในโลกนี้ที่ผมจะมอบให้ได้
‎แล้วผมก็ตระหนักว่าคนคนนั้น...
‎ถูกทิ้งไว้ให้อยู่ในทุ่งเมื่อวันที่ 31...
‎กรกฎาคม 1975
‎ในปี 2006
‎ตำรวจชื่อเจมส์ โอนีลโทรหาผม
‎เจมส์ โอนีลเป็นเจ้าหน้าที่ตรวจสถานที่เกิดเหตุ ‎ที่สถานที่เกิดเหตุของเรา
‎เขาถูกเรียกให้ไปเก็บหลักฐานในตอนเช้า
‎ตอนที่ผมเจอเจมส์หลังจากนั้น ‎บันทึกของเขาดีไม่มีที่ติ
‎เขาเป็นมืออาชีพมากอย่างเห็นได้ชัด
‎แต่เขาเอารูป...
‎ชันสูตรศพมาด้วย
‎เจมส์บอกว่า "ผมมีรูปที่ไม่ได้น่าดูนัก"
‎ผมบอกว่า "ผมพร้อมที่จะดูรูปครับ"
‎รูปน่ากลัวมากครับ
‎มันคือรูปของเพื่อนๆ ในห้องเก็บศพ
‎ได้รับบาดเจ็บสาหัส ผมหมายถึง...
‎มันแย่มากๆ ครับ
‎หลังจากเหตุการณ์นั้นเกิดขึ้น
‎ผมเอาเรื่องทั้งหมดนั้นออกไปจากหัว
‎ถึงตอนนั้นผมก็ตระหนัก
‎ว่าผมไม่ยอมรับว่าพวกเขาตายแล้ว
‎ผมก็ไม่รู้ว่ายังไง ผมคิดว่าเรื่องนั้น ‎เป็นแค่ฝันร้าย มันเป็นความผิดพลาด
‎ขนาดหลายปีผ่านไปหลังจากนั้น
‎สำหรับผมโทนี่ยังไม่ตาย
‎ไม่มีใครฆ่าฟราน โอทูลได้ ‎เขาเป็นนักร้องที่โด่งดังมากๆ
‎ไบรอัน แม็คคอย ‎เขาอาจจะออกไปเที่ยวกับครอบครัว
‎ในใจผมลึกๆ สิ่งนี้ไม่มีความเป็นเหตุเป็นผล
‎เมื่อคุณต้องมองพวกเขาแบบนั้น
‎ผมรู้ว่าพวกเขาตายแล้ว
‎และมีครั้งหนึ่งที่ผมคิดว่า...
‎"จริงๆ ฉันอาจจะตายแล้วก็ได้"
‎และผมจะไม่ยอมรับความตายของผม
‎นั่นคือคำถามที่เกิดขึ้นเป็นครั้งคราว
‎ผมโล่งอกที่ผมไม่ได้อยู่ในรูปเหล่านั้น
‎ในทางใดทางหนึ่งมันเป็นแรงกระตุ้น
‎ให้แก้ไขสิ่งเหล่านั้น ‎ความเจ็บปวดนั้นที่อยู่ในตัวคุณ
‎คุณไม่สามารถทำได้
‎ถ้าคุณไม่ทำขั้นตอนเหล่านั้น ‎และนั่นคือก้าวที่สำคัญมาก
‎มันคือการยืนยัน
‎ว่าการสืบสวนของเราเป็นสิ่งถูกต้องที่จะทำ ‎ถูกต้องที่จะดำเนินต่อ
‎พร้อมกับความมุ่งมั่นที่มากขึ้น
‎มีการก่อการร้ายโดยอังกฤษ
‎ในไอร์แลนด์
‎ที่ลากผมเข้าไปเกี่ยวข้อง ‎กับการเล่าเหตุการณ์ครั้งนี้
‎ผมจะไปเจอคุณที่เส้นชัยครับ
‎ผมอยากให้มหาอำนาจรู้ว่าพวกเขากำลังรบอยู่
‎เพราะผมจะไม่ยอมจำนน
‎พวกเขาฆ่าเพื่อนผม ‎พวกเขาปล่อยให้ผมตายทั้งเป็น
‎พวกเขาพยายามใส่ความผมกับครอบครัวผม ‎ทั้งครอบครัวให้เป็นผู้ก่อการร้าย
‎ผมตื่นขึ้นมาแล้ว‎ ‎ผมจะเอาชนะพวกเขาเพื่อสิ่งนี้
‎เรา...
‎มีคดีในศาลที่จะเอาผิดเอ็มโอดี ‎หรือกระทรวงกลาโหมแห่งอังกฤษ
‎ผมอยากให้อังกฤษยอมรับความผิดของตัวเอง ‎ผมอยากให้อังกฤษพูดว่า
‎เรื่องนี้จะไม่มีวันเกิดขึ้นอีก
‎ตอนนี้ผมกับสตีฟ
‎ทำงานด้วยกันเยอะมาก
‎กับคดีที่พิจารณาในศาลในเบลฟาสต์
‎ที่ศาลสูง
‎มันน่าตกใจมากครับ
‎ที่เจ้าหน้าที่ที่เกี่ยวข้อง
‎ให้เรารอ
‎มากกว่า 42 ปี
‎เพื่อให้ได้มาซึ่งความยุติธรรม
‎พวกเขาลองใช้วิธีสกปรกทุกวิธี
‎พวกเขายื้อเวลาและเลี่ยงที่จะพูดความจริง
‎เรามีสิ่งที่พวกเขาเรียกว่า "การค้นพบทั่วไป"
‎พวกเขาเอาเอกสารให้เรามากเกินไป
‎วิธีสกปรกทุกรูปแบบที่พวกเขาหามาใช้
‎แต่สิ่งนั้นกลับทำให้เรามุ่งมั่นและตั้งใจมากขึ้น
‎สตีฟ ทราเวอร์ส หนึ่งในผู้รอดชีวิต ‎จากเหตุการณ์สังหารหมู่วงไมอามีโชว์แบนด์
‎อยู่กับผมในห้องส่ง ยินดีต้อนรับสู่รายการครับ
‎ขอบคุณครับ แพท
‎เราสู้และก็สู้เพื่อสิ่งที่พวกเขาเรียกว่า ‎"การค้นพบ"
‎ในเดือนสิงหาคม ผมคิดว่าวันที่ 30 ‎ผู้พิพากษาเอาเอกสาร
‎ให้เรา 82 ฉบับจาก 84 ฉบับ
‎ในระหว่างนั้นคุณได้
‎ข้อมูลจากรัฐบาลไอร์แลนด์
‎ซึ่งไม่ธรรมดามากๆ
‎ผมเพิ่งได้รับจดหมายนี้ ‎มันมาจากกองกำลังอาสาอัลสเตอร์
‎มีจดหมายฉบับหนึ่งที่อยู่ในการครอบครอง ‎ของรัฐบาลไอร์แลนด์
‎ตลอด 30 ปีที่ผ่านมา
‎ซึ่งจดหมายมาจากยูวีเอฟ ‎บอกรัฐบาลไอร์แลนด์ว่า
‎เอ็มไอห้าถามยูวีเอฟ
‎ว่าพวกเขาจะลอบสังหารชาลี‎ ‎ฮอฮีย์มั้ย
‎พวกเขาบอกรัฐบาลของเรา ‎เกี่ยวกับเรื่องนี้เพราะ
‎อยากให้รัฐบาลของเรารู้ว่าพวกเขา ‎ไม่ได้อยากมีส่วนเกี่ยวข้องใดๆ กับเรื่องนั้น
‎มันอยู่บนจดหมายจ่าหัวกระดาษ ‎ผมไม่รู้ว่าพวกเขาใช้จดหมายจ่าหัว
‎แต่มันชัดเจนว่าพวกเขาใช้
‎จดหมายลงวันที่เป็นวันที่ห้าเดือนแปด ปี 87
‎จดหมายบอกว่า ‎"คอลิน วอลเลซ เฟรด โฮลรอยด์
‎พูดความจริงตอนที่พวกเขาเปิดเผยว่า
‎หน่วยสืบราชการลับของอังกฤษ ‎อยู่เบื้องหลังการฆ่า การลักพาตัว..."
‎นี่คือจดหมาย
‎ร้องเรียนการปฏิบัติของเอ็มไอห้า
‎ที่มีต่อยูวีเอฟ ซึ่งยูวีเอฟยอมรับในจดหมาย ‎ว่าพวกเขาทำงานด้วย
‎พวกเขาได้รับเครื่องมือจุดระเบิดที่มีข้อผิดพลาด
‎ระเบิดที่มีข้อผิดพลาดจากเอ็มไอห้า
‎และพวกเขาบอกว่า ‎"เหมือนในกรณีของไมอามีโชว์แบนด์"
‎บางอย่างที่สำคัญมากขนาดนี้น่าจะทำให้เรา ‎จบเรื่องได้เมื่อ 30 ปีก่อน
‎- ยินดีที่ได้เจอ วินสตัน ‎- สวัสดี สตีฟ สบายดีมั้ย
‎- สบายดี ขอบคุณครับ คุณล่ะ ‎- ผมสบายดี ขอบคุณครับ
‎มีบริบทหนึ่งในสิ่งที่เกิดขึ้น
‎และกับการฆ่าวงไมอามีโชว์แบนด์
‎ผมเข้าใจว่า ในฐานะคนที่ใกล้ชิดกับความคิด
‎ของกองกำลังอาสาอัลสเตอร์
‎ผมเข้าใจว่า...
‎ในนามของหน่วยปฏิบัติการของยูวีเอฟ ‎ไม่ได้มีความตั้งใจใดๆ
‎ที่จะฆ่าสมาชิกวงไมอามีโชว์แบนด์
‎วินสตัน คุณรู้ว่าผมจะไม่ยอมรับสิ่งนั้น
‎ข้อเท็จจริงมันขัดแย้งกับคำกล่าวนั้นอย่างสิ้นเชิง
‎แต่ผมคิดว่ามัน...
‎ไม่ได้ช่วยอะไรเราในการโต้เถียง ‎เกี่ยวกับความหมายของสิ่งเหล่านี้
‎ทั้งหมดคือหายนะ
‎หนึ่งในอุปสรรค
‎ต่อการเยียวยาและการปรองดองคือ
‎ไม่มีใครรับผิดชอบ ไม่ว่าจะเป็น
‎กองกำลังกึ่งทหารผู้ภักดี กองกำลังกึ่งทหาร ‎ของสาธารณรัฐ หรือรัฐเองก็ตาม
‎ดังนั้นมันเป็นเรื่องดี ‎ที่เราสองคนนั่งตรงนี้ด้วยกันได้
‎มันดีที่คุณเสนอมุมมองของคุณออกมา
‎และมันดีที่ผมบอกคุณได้ ‎ว่าผมไม่เห็นด้วยเป็นอย่างยิ่ง
‎ใช่ เราจะไม่ลุกขึ้น ‎และออกไปจากห้องนี้แล้วพูดว่า
‎เราสร้างอะไรดีๆ จากสิ่งนี้ได้
‎ครับ ผมว่านั่นเป็นสิ่งที่สำคัญ ‎และเราต้องให้แน่ใจว่า
‎เหตุการณ์ในอดีต
‎ไม่ได้เป็นส่วนหนึ่งของการเมืองในอนาคต
‎และผมคิดว่านี่คือสารง่ายๆ ที่... ‎ต้องถูกกระจายออกไป
‎ว่าไม่ควรมีเหยื่ออีกเด็ดขาด
‎เป็นกำลังใจที่ดีมากครับที่ได้ยินแบบนั้น
‎ผมหวังว่านี่จะเป็น
‎จุดเริ่มต้นของกระบวนการ ‎มากกว่าที่จะเป็นแค่เหตุการณ์เหตุการณ์หนึ่ง
‎- ครับ ใช่ครับ ‎- และเป็นสิ่งหนึ่งที่มีผู้เข้าร่วม
‎มากขึ้นกว่าเดิม
‎มันสำคัญครับที่คนที่ก่อความรุนแรงที่น่ากลัวนั้น
‎นั่งอยู่ที่นั่นกับเรา
‎และให้คำปฏิญาณว่าจะพยายามแก้ไขสิ่งต่างๆ
‎และการที่เขาถูกบันทึกในกล้อง
‎ในนามขององค์กร เป็นสิ่งที่ยิ่งใหญ่มากครับ
‎ว่าด้วยเรื่องรูปแบบของความยุติธรรมแบบไหน ‎ที่เรา... ผมอยากเห็นความจริง
‎และถ้ามีนิรโทษกรรม
‎โดยส่วนตัวผมเห็นด้วยครับ
‎นิรโทษกรรมที่มีเงื่อนไข ‎ถ้าผู้คนลุกขึ้นมาพูดความจริง
‎ผู้นำที่แท้จริงที่พวกคุณต้องการที่นี่ คือคนที่จะยก
‎เอาการกระทำที่รุนแรงทั้งสองครั้งนั้น ‎มาเป็นตัวอย่างแล้วพูดว่า "ไม่มีใครที่นี่
‎ที่มีอำนาจเบ็ดเสร็จควบคุมความทุกข์ทรมาน ‎และการสูญเสีย
‎และไม่มีใครที่นี่ที่มีอำนาจเบ็ดเสร็จ ‎ควบคุมวิธีสกปรก
‎ที่เกิดขึ้นในช่วง 40 ปีที่ผ่านมา
‎ผมว่าผมไม่มีจุดประสงค์ในการมีชีวิตอยู่ ‎นอกจากเพื่อสิ่งนี้
‎ผมก็คงไม่ถ้าผมยอมรับสิ่งนั้นเมื่อสองปีก่อน ‎มันกำหนดความเป็นตัวตนของผม
‎บางทีในทางใดทางหนึ่งเราอาจจะทำให้เกิด ‎การเปลี่ยนแปลงในทางที่ดีขึ้น
‎อะไรแบบนั้นทำให้ผมรู้สึกมีคุณค่า
‎อาจจะทำให้ผมออกจากสายงานนั้น
‎ผมไม่เคยอยากเป็นอย่างอื่นนอกจากมือเบส
‎มือเบสเท่านั้น
‎เมื่อผมเล่นดนตรีวันนี้ ผมเป็นคนที่ผมเคยเป็นได้
‎เพราะ...
‎มันคือสิ่งเดียวที่ผมมีในตอนนั้น
‎และยังมีอยู่ในตอนนี้
‎ดนตรีคือภาษาสากล ‎มันคือสิ่งที่ทุกคนซาบซึ้งและรัก
‎ไม่ว่ามุมมอง...
‎ทางการเมือง ทางศาสนาของพวกเขาคืออะไร ‎ได้หมด
‎เราพากลุ่มคนต่างๆ ให้มาอยู่ด้วยกัน
‎เมื่อเราเล่น‎ ‎นิกายนิยมหรือพรรคนิยม ‎ถูกทิ้งไว้นอกประตู
‎นั่นคือพลังของดนตรีครับ
‎คนที่ทำแบบนี้ พวกเขากลัวความสวยงาม
‎พวกเขากลัวความดีงามทั้งหมดที่อยู่ในสังคม
‎เสียงของดนตรี
‎จะอยู่ได้นานกว่าเสียงปืน ‎และเสียงระเบิดของพวกเขา นานกว่ามาก
‎(เฟรด โฮลรอยด์จ้างทนายต่อ)
‎(เพื่อลบประวัติทางทหารของเขา ‎เรื่องการประเมินสมรรถภาพทางจิต)
‎(เขาไม่เคยได้รับอนุญาตให้กลับเข้ากองทัพ)
‎(คอลิน วอลเลซใช้เวลาหลายปีอยู่ในคุก)
‎(แต่ในที่สุดก็หลุดข้อหาฆาตกรรม ‎หลังจากมีการค้นพบ)
‎(ว่ามีการให้หลักฐานปลอม ‎ในการพิจารณาคดีของเขา)
‎(รัฐบาลอังกฤษยังไม่ได้ให้คำตอบ ‎เกี่ยวกับหลักฐานใหม่)
‎(ที่เชื่อมโยงเอ็มไอห้ากับการทำร้ายวงไมอามี)
‎(สตีเฟ่นกับเดสยังคงต่อสู้เพื่อความจริงต่อไป)
‎คำบรรยายโดย เฉลิมรัชฏ์ อัครไชยนนท์